English: Can I, first of all, thank the Minister for his statement today, and can I say that, from my perspective and from these benches, we want to be supportive of the Government and its approach? Clearly, there's a balance, I think, between scrutiny of Government, but also being in support of Government as well as we can be at this particular time. It's getting that right balance. I hope I strike the right balance today in my questions to you. Minister, we're aware, of course, of the additional funding from the UK Government in terms of the £250 million to help businesses and a further £225 million in the budget last week, and I do very much welcome the Trefnydd's commitment - the finance Minister's commitment - and your commitment as well that any funding that does come as a consequential will be ring-fenced for business. That is extremely welcome, and I think businesses will be grateful for that commitment. You talked about the one stop - I think the First Minister referred to this in his answers to questions today, as well, about the one-stop place for business support. Can I just ask: is that actually a complete one-stop shop? If a Welsh business rings Business Wales, will they also get advice on perhaps areas that are not devolved to the Welsh Government? Will they be appropriately signposted? Is it an absolute one-stop shop? I think it should be, and I hope that you can answer positively in that area. The other issue, of course, is capacity in terms of Business Wales, because, especially when further announcements come forward, perhaps by UK Government tonight, there will be a capacity issue, I have no doubt, for Business Wales. So, perhaps you could talk about how you may be transferring officials from other departments to help on that Business Wales line and to ensure that people get a timely response. If there is a one-stop shop, perhaps you could just expand, as well, on exactly what is covered on the Business Wales line, as well. With regard to the development bank, I'm pleased that you've had meetings, and, today, I think you mentioned you've spoken to the chair. Can I ask, perhaps, for a little bit more detail on the capacity for extra loan support from the development bank itself? I appreciate that other announcements are coming later today and I know that these next weeks might change that position, but as it stands at the moment, what capacity is there for extra loans. And perhaps you could also provide further information for businesses that currently have loans with Business Wales in terms of having a break from paying those loans for a period of time, but also support for non-customers of the development bank, which could potentially be customers of the development bank, going forward. In terms of business rate relief, I welcome absolutely the measures that the Minister has outlined earlier today, the finance Minister. I am concerned that there are some businesses, of course, that don't pay business rates, and how they can be supported, particularly small businesses. Very often, they're businesses that are sole traders that can't access sick pay as well - how they could, perhaps, be supported. But there are some businesses as well with a rateable value of over £50,000. I was speaking to one business over the weekend with a rateable value of just over £50,000, as it happens, which has lost approximately £80,000-worth of business over the coming months, and it can't see a way through. It's having a system that tapers relief for those kinds of businesses as well. It seems that, because they're just over the threshold, they might be significantly disadvantaged, so perhaps some more information in that regard. Bear with me, Presiding Officer, I was called a bit earlier than I expected.
Welsh: A gaf i ddiolch i'r Gweinidog am ei ddatganiad heddiw, yn gyntaf, ac a gaf i ddweud, o'm rhan i fy hunan a'r meinciau hyn, ein bod ni'n awyddus i fod yn gefnogol i'r Llywodraeth a'i dull hi o weithredu? Yn amlwg, mae cydbwysedd, rwy'n credu, rhwng craffu ar y Llywodraeth, ond hefyd bod mor gefnogol i'r Llywodraeth ag y gallwn ar yr achlysur arbennig hwn. Mae'n ymwneud â chael y cydbwysedd yn iawn. Rwy'n gobeithio y byddaf yn cael y cydbwysedd iawn heddiw yn fy nghwestiynau i chi. Gweinidog, rydym ni'n ymwybodol, wrth gwrs, o'r cyllid ychwanegol gan Lywodraeth y DU, sef £250 miliwn i helpu busnesau a £225 miliwn ar ben hynny yn y gyllideb yr wythnos diwethaf, ac rwy'n croesawu ymrwymiad y Trefnydd yn fawr - ymrwymiad y Gweinidog Cyllid - a'ch ymrwymiad chithau hefyd y bydd unrhyw gyllid a ddaw fel swm canlyniadol yn cael ei neilltuo i fusnes. Mae hynny i'w groesawu'n fawr iawn, ac rwy'n credu y bydd busnesau yn ddiolchgar am yr ymrwymiad hwnnw. Roeddech chi'n sôn am yr un man - rwy'n credu bod y Prif Weinidog wedi cyfeirio at hyn yn ei atebion ef hefyd i gwestiynau heddiw, am yr un man ar gyfer cael pob math o gymorth i fusnesau. A gaf i ofyn: a yw honno mewn gwirionedd yn siop un stop gyflawn? Pe byddai busnes yng Nghymru yn ffonio Busnes Cymru, a fyddai'n cael cyngor am feysydd hefyd nad ydyn nhw wedi cael eu datganoli i Lywodraeth Cymru? A fyddai'n cael ei gyfeirio'n gywir? A yw'n siop gwbl un stop? Rwyf i o'r farn mai felly y dylai fod, ac rwy'n gobeithio y gallwch chi ateb yn gadarnhaol ar y mater hwnnw. Y mater arall, wrth gwrs, yw gallu Busnes Cymru i ymdrin â hyn, oherwydd, yn arbennig felly pan ddaw cyhoeddiadau pellach gerbron, efallai oddi wrth Lywodraeth y DU heno, fe fydd problem o ran capasiti Busnes Cymru i ymdrin â hynny. Felly, efallai y gallech chi siarad am y ffordd y byddwch chi'n trosglwyddo swyddogion o adrannau eraill i helpu ar linell Busnes Cymru ac yn sicrhau bod pobl yn cael ymateb amserol i'w ymholiadau. Os oes yna siop un stop, efallai y gallech chi ymhelaethu, hefyd, beth yn union sy'n cael ei gynnwys ar linell Busnes Cymru. O ran y banc datblygu, rwy'n falch eich bod wedi cael cyfarfodydd ac rwy'n credu ichi sôn heddiw eich bod wedi siarad â'i gadeirydd. A gaf i ofyn, efallai, am ychydig mwy o fanylion am y capasiti i gael cymorth benthyciad ychwanegol gan y banc datblygu ei hun? Rwy'n sylweddoli bod yna gyhoeddiadau eraill i ddod yn ddiweddarach heddiw ac fe wn i y gallai'r wythnosau nesaf hyn newid y sefyllfa honno, ond fel y mae hi ar hyn o bryd, faint o gapasiti sydd yna i gynnig benthyciadau ychwanegol. Ac efallai y gallech roi rhagor o wybodaeth hefyd i fusnesau sydd â benthyciadau gyda Busnes Cymru ar hyn o bryd o ran cael saib oddi wrth dalu'r benthyciadau hynny'n ôl am gyfnod, ond cymorth hefyd i rai nad ydyn nhw'n gwsmeriaid i'r banc datblygu, ac a allai fod yn gwsmeriaid eto i'r banc datblygu o bosib. O ran rhyddhad ardrethi busnes, rwy'n llwyr groesawu'r mesurau a amlinellodd y Gweinidog yn gynharach heddiw, y Gweinidog Gyllid. Rwy'n pryderu bod rhai busnesau, wrth gwrs, nad ydyn nhw'n talu ardrethi busnes, a sut y gellir eu cefnogi nhw, busnesau bach yn enwedig. Yn aml iawn, busnesau ydyn nhw sy'n unig fasnachwyr ac sy'n methu â chael tâl salwch hefyd - sut y gellid eu cefnogi nhw o bosib. Ond mae yna rai busnesau hefyd sydd â gwerth ardrethol o dros £50,000. Roeddwn i'n siarad ag un busnes dros y penwythnos, sydd â gwerth ardrethol o ychydig dros £50,000 fel mae'n digwydd, sydd wedi colli gwerth tua £80,000 o fusnes dros y misoedd nesaf, ac nid yw'n gallu gweld ffordd drwy hynny. Mae eisiau cael system sy'n cynnig rhyddhad yn raddol i'r mathau hynny o fusnesau hefyd. Mae'n ymddangos, oherwydd eu bod nhw ychydig dros y trothwy, y gallen nhw fod dan anfantais sylweddol, felly efallai y gallwn gael rhywfaint mwy o wybodaeth am hynny. Rhowch eiliad imi, Llywydd, cefais fy ngalw ychydig yn gynt na'r disgwyl.